|  |
| --- |
| **Projekt Klasa e dhjetë****Tema: Ndërtimi i maketit të shtëpisë ku banon, ose shkollës, ose ndonjë objekti tjetër duke përdorur ngjashmërinë e trupave dhe paraqitja e objektit në të tre planet e projektimit.** |
| **Qëllimi:** Nxënësit të kuptojnë më mirë lidhjen që ekziston ndërmjet koeficientit të zmadhimit të gjatësisë, syprinës dhe vëllimit në problema situatë reale dhe të paraqesë një objekt në të tre planet e projektimit. |
| **Nëntemat:*** + Interpretimi i projektit të banesës ose objektit të marrë në studim.
	+ Ndërtimi i maketit të banesës me mjete të riciklueshme.
	+ Paraqitja e objektit në të tre planet e projektimit: Pamja përballë, pamja anësore dhe pamja nga lart(horizontale)
 |
| **Përfituesit**: Nxënësit**Koha**: 6 orë.**Periudha e aplikimit të projektit**: Shtator- Maj  |
| **Rezultatet e të nxënit të kompetencave matematikore:** 1. Nxënësi/ja gjen koeficientin e ngjashmërisë midis objektit real dhe objektit në maket.
2. Nxënësi/ja ndërton skicën e projektit me shkallë zvogëlimi.
3. Nxënësi/ja krijon shprehi praktike për të modeluar objekte të ngjashme me origjinalin.
 |
| 1. Nxënësi/ja ndërton tre planet e projektimit të një objekti me tri përmasa.
 |
| **Përshkrimi i projektit. Ndarja në orë mësimore:** |
| ***Ora e parë dhe e dytë:*** Prezantimi i temës së projektit**Qëllimi**: Nxënësit njihen me temën kryesore të projektit dhe me fazat e realizimit të tij.**Rezultatet e të nxënit të kompetencave matematikore:** Nxënësi/ja përshkruan detyrën që i caktohet dhe mënyrën e organizimit të saj.**Metoda**: Bashkëbisedimi, vetëveprimi, kërkimi dhe vetorganizimi në grupe pune.**Zhvillimi i orës së mësimit:**Bëhet prezantimi i temës kryesore të projektit.Diskutohet mbi mënyrën e organizimit të grupeve.Jepen për orientim tema konkrete për projektin për grupe të ndryshme.Bëhet ndarja e grupeve me nga 8-10 nxënës në çdo grup (pra 5 grupe).**Disa objekte orientuese:*** Modelim i objekteve të caktuara në maket me një shkallë të caktuar zvogëlimi.
* Modelimi në maket i një banese konkrete.
* Modelimi në maket i një qendre banimi të simuluar.

**Rezultatet e të nxënit të kompetencave matematikore:** * Nxënësit vendosin për temën e projektit dhe arsyetojnë zgjedhjen e bërë.
* Nxënësit përshkruajnë fazat e projektit dhe pritshmërinë e përfundimeve.

**Metoda**: Bashkëbisedim me grupe të veçanta.**Burimet**: Tekste alternative, revista shkencore, informacione nga interneti, intervista, etj.**Mjetet:** Vizore, kompas, makina llogaritëse, letër e milimetruar, kartonë, plastelinë, etj. |
| **Ora e tretë dhe e katërt*:*** Paraqitja në skica e ideve në lidhje me projektin e zgjedhur. Këshilla dhe udhëzime në lidhje me përfundimin e projektit.**Rezultatet e të nxënit të kompetencave matematikore:** * Nxënësit paraqesin skicat e tyre në lidhje me punët e bëra deri në këtë periudhë.
* Nxënësit shpjegojnë dhe argumentojnë fazën e arritur të projektit, njohuritë teorike apo praktike për realizimin e tij.

**Zhvillimi i orës së mësimit:**-Diskutimi i shkurtër i projektit nga secili pjesëtar i grupit.* Bëhet paraqitja e materialeve për secilin nxënës.
* Jepen udhëzimet përfundimtare për punën në grup dhe individualisht.
 |

**Ora e pestë dhe e gjashtë*:*** Prezantimi, dorëzimi i projektit dhe vlerësimi me notë.

**Rezultatet e të nxënit të kompetencave matematikore:**

* Nxënësit paraqesin bukur sipas një skeme të mirë organizuar, një projekt matematike.
* Nxënësit dinë të shpjegojnë dhe argumentojnë fazat e projektit, njohuritë teorike apo praktike për realizimin e tij.
* Nxënësit dinë të nxjerrin përfundime të vlefshme për dobinë e projektit.

**Zhvillimi i orës së mësimit:**- Diskutimi i shkurtër i projektit nga secili pjesëtar i grupit.

* Bëhet mbledhja e materialeve për secilin nxënës.
* Prezantohen projektet nga secili grup.

Jepen vlerësimet përfundimtare me notë për punën në grup dhe individualisht.

|  |
| --- |
|  |